**JAVNI POZIV**

**za dodjelu sredstava podrške za upravljanje stajskim đubrivom za 2022. godinu**

Ministarstvo poljoprivrede, šumarstva i vodoprivrede, u skladu sa Agrobudžetom za 2022. godinu i budžetskom linijom ***2.2.4. – Podrška upravljanju stajskim đubrivom***, objavljuje Javni poziv za dodjelu sredstava podrške za upravljanje stajskim đubrivom za 2022. godinu.

Ovim Javnim pozivom se utvrđuju uslovi, kriterijumi i način prijavljivanja za korišćenje podsticajnih sredstava.

**DEFINICIJA KORISNIKA SREDSTAVA PODRŠKE**

Korisnici podrške po ovom Javnom pozivu su poljoprivredna gazdinstva, koja moraju biti upisana u Registar poljoprivrednih gazdinstava, u skladu sa Zakonom o poljoprivredi i ruralnom razvoju („Službeni list CG“, br. 56/09, 34/14, 1/15, 30/17 i 59/21), kao i Pravilnikom o obliku i načinu vođenja registra subjekata i registra poljoprivrednih gazdinstava (“Službeni list CG”, br. 16/14 i 37/18), do trenutka podnošenja Zahtjeva za odobrenje projekta.

**PRIHVATLJIVE INVESTICIJE**

U skladu sa ovim Javnim pozivom pravo na podršku se može ostvariti za:

1. Izgradnju objekta (bazena) za skladištenje stajskog đubriva,
2. Nabavku specijalizovanih tankova za lagerovanje stajnjaka.

**KRITERIJUMI PRIHVATLJIVOSTI**

Kako bi Zahtjev za odobrenje projekta bio prihvatljiv za podršku mora ispuniti sledeće kriterijume:

* Kvalifikovana za dobijanje sredstava podrške su ona poljoprivredna gazdinstva koja u trenutku podnošenja zahtjeva za odobrenje projekta po ovom Javnom pozivu, posjeduju najmanje 5 uslovnih grla (50 ovaca, 50 koza, 5 krava/bikova, 10 junica, itd.) registrovanih u Registru za identifikaciju i obilježavanje životinja i Registru poljoprivrednih gazdinstava;
* Podršku može ostvariti poljoprivredno gazdinstvo koje u prethodnih 5 godina nije ostvarilo podršku Ministarstva za upravljanje stajnjakom;
* Podnosilac zahtjeva mora da poštuje preporuke Kodeksa dobre poljoprivredne prakse koje se odnose na objekte za držanje stoke;
* Predmet podrške mogu biti investicije koje su u skladu sa trenutnim kapacitetom proizvodnje na gazdinstvu, uz eventualno uvećanje do maksimalno 20%;
* Podnosilac zahtjeva mora biti državljanin Crne Gore sa mjestom boravka u Crnoj Gori (kopija lične karte).

**VISINA PODRŠKE**

Maksimalno prihvatljiva investicija iznosi 4.000€ uz budžetsku podršku do 60% vrijednosti prihvatljive investicije, odnosno do 2.400€. Pored iznosa podrške od 60%, još dodatnih 10%, odnosno ukupno 70% podrške od iznosa prihvatljive investicije mogu ostvariti oni podnosioci zahtjeva koji obavljaju poljoprivrednu djelatnost kao jedino ili glavno zanimanje, odnosno koji su upisani su u registar poljoprivrednika u skladu sa propisom kojim je uređeno obavljanje poljoprivredne djelatnosti kao jedinog ili glavnog zanimanja i koji su do trenutka podnošenja zahtjeva za podršku, izmirili doprinose u skladu sa zakonom, dospjele do 30. juna 2021. godine, po osnovu upisa u ovaj registar.

**Podrška se realizuje na kraju investicije u vidu refundacije uloženih sredstava, a nakon administrativne i kontrole na licu mjesta.**

**NEPRIHVATLJIVI TROŠKOVI**

* Troškovi uvoza i slične dažbine;
* Troškovi sopstvenog rada;
* Troškovi obrtnih sredstava;
* Kupovina ili uzimanje u zakup zemljišta i objekata;
* Bankovni troškovi, troškovi garancija i ostali slični troškovi;
* Izgradnja kanala za izđubravanje unutar objekata za smještaj stoke;
* Izgradnja krovne konstrukcije i nadstrešnica na prostoru za stajnjak;
* Troškovi nastali prije dodjele Rješenja o odobrenju sredstava podrške;
* Troškovi nastali nakon roka predviđenog Rješenjem o odobrenju sredstava podrške;
* Troškovi osiguranja i registracije.

**NAPOMENE**

* Podnosilac zahtjeva odgovara za tačnost podataka i dokumentacije za ostvarivanje prava na podršku;
* Ministarstvo poljoprivrede, šumarstva i vodoprivrede zadržava pravo provjere osnovanosti prikazanih troškova;
* Dokumentacija koja se podnosi uz Zahtjev za odobrenje projekta ne smije biti starija od 6 mjeseci;
* Zahtjev će biti proslijeđen Terenskoj komisiji tek nakon ispunjenja svih uslova i kriterijuma propisanih ovim Javnim pozivom;
* Podržava se nabavka isključivo novih materijala i opreme;
* Investicija mora biti u skladu sa Kodeksom dobre poljoprivredne prakse;
* **Prihvatljiva investicija po ovom Javnom pozivu iznosi maksimum 40€/m3 za prostor za čvrsti stajnjak i 45€/m3 za osočne jame;**
* Objekat za skladištenje stajnjaka mora biti fizički odvojen od objekta za smještaj stoke u okviru gazdinstva (predlog izgleda tipskog objekta za stajnjak dat je uz Zahtjev za odobravanje projekta);
* Objekat za skladištenje stajnjaka je prihvatljiv za podršku ukoliko je izgrađen najmanje 50 metara od bilo kojeg bunara ili bušotine koja se koristi za dobijanje vode za ljudsku upotrebu i/ili najmanje 10 metara od bilo kojeg vodenog toka;
* Objekat za skladištenje stajnjaka je prihvatljiv za podršku jedino u slučaju kada je sagrađen tako da zadrža/sprečava izlivanje stajnjaka;
* Objekat za skladištenje stajnjaka mora biti izgrađen minimalno u skladu sa kubikažom koju predviđa Kod dobre poljoprivredne prakse u skladu sa brojem grla koja se nalaze na gazdinstvu u trenutku podnošenja zahtjeva i u trenutku obilaska terenske kontrole prilikom odobrenja investicije, odnosno u skladu sa tabelom:

|  |  |  |
| --- | --- | --- |
| **Tip proizodnje** | **Čvrsti stajnjak po grlu** | **Tečni stajnjak po grlu** |
| Krave  | 8 m3 | 2 m3 |
| Tovna junad | 6 m3 | 1 m3 |
| Krave/tovna junad |  | 10 m3/6 m3 |
| Koze/ovce | 0,6 m3 | 0,08 m3 |
| Jarad/jagnjad | 0,3 m3 | 0,04 m3 |
| Krmače/nerasti | 2 m3 | 1 m3 |
| Tovna grla - prasad | 1 m3 | 0,5m3 |
| Živina za 100 kom.Nosilje/brojleri | 2 m3 | 0,2 m3 |

* Podrška se može ostvariti uz priložen dokaz da je kupljena roba, oprema ili usluga realizovana – plaćena od strane podnosioca zahtjeva i to isključivo: **ovjerenu fakturu** za kupljenu opremu/izvedene radove, **uplatnicu i/ili ovjereni izvod iz banke** kojima se dokazuje prenos sredstava dobavljaču/izvođaču radova za nabavljenu opremu i/ili izvršene radove; a u slučaju kada je roba nabavljena iz inostranstvai **ovjeren swift** od strane banke i JCI-jedinstvenu carinsku ispravu;
* **Prihvatljivi su isključivo originalni dokazi o plaćanju**;
* Građevinski materijal mora biti namjenski utrošen;
* Izgradnja objekta se može podržati na objektu ili zemljištu koje je u vlasništvu/suvlasništvu podnosioca zahtjeva ili u vlasništvu članova njegove kućne zajednice, odnosno isključivo na zemljištu koje je upisano u Registar poljoprivrednih gazdinstava na ime podnosioca zahtjeva, najkasnije do dana zatvaranja Javnog poziva, odnosno do 30.04.2022. godine;
* Nabavka svih vrsta roba, usluga i radova može biti prihvatljiva za podršku samo ukoliko je dobavljač roba, pružalac usluga i/ili izvođač radova pravno lice registrovano za obavljanje predmetne djelatnosti;
* Korisnici se mogu prijaviti za samo jedan projekat po ovom Javnom pozivu. Ukoliko se tokom kontrole utvrdi da su se članovi istog poljoprivrednog gazdinstva prijavili za 2 projekta istovremeno, oba projekta biće diskvalifikovana;
* Realizacija investicije od strane korisnika može početi tek po donošenju Rješenja o odobrenju projekta;
* Objekti izgrađeni prije datuma donošenja Rješenja o odobrenju projekta neće biti prihvatljivi za podršku;
* Ukoliko korisnik podrške odluči da sam izvrši radove na izgradnji objekta, podršku je moguće ostvariti isključivo za nabavku građevinskog materijala;
* Investicija ostaje prihvatljiva za finansiranje pod uslovom da se u periodu od pet godina od dana konačne isplate, ne dogode značajne izmjene u smislu:
	+ Uticaja na njenu prirodu ili njene uslove za implementaciju;
	+ Promjene u prirodi vlasništva jednog dijela investicije, ili prestanka ili izmještaja sufinansirane proizvodne aktivnosti;
* Neće se podržati investicije za koje se provjerom utvrdi da je korisnik, odnosno da se lica u privrednom društvu koje je korisnik, nalaze u krvnom srodstvu, nalaze u krvnom srodstvu u pravoj liniji do bilo kog stepena, pobočnoj liniji do četvrtog stepena krvnog srodstva ili su u tazbinskom srodstvu do drugog stepena sa dobavljačem roba ili izvođačem radova, ili se radi o povezanim licima u poslovnom smislu;
* Ukoliko se u postupku finansijske provjere realnosti i osnovanosti prikazanih troškova kod nadležnih organa, utvrdi da je korisnik sredstava na bilo koji način doveo u zabludu ili naveo na pogrešan zaključak Komisiju za dodjelu sredstava podrške, korisnik sredstava podsticaja shodno članu 33 Zakona o poljoprivredi i ruralnom razvoju (“Sl. list Crne Gore”, broj 56/09, 34/14, 1/15, 30/17 i 59/21) dužan je da vrati sredstva podsticaja koja su nenamjenski utrošena, uvećana za iznos zatezne kamate. Takođe korisnik sredstava podsticaja u ovom slučaju, gubi pravo na svaki vid podsticaja u naredne dvije godine od dana donošenja pravosnažnog rješenja Ministarstva.
* Izmjene na projektu koji je odobren Rješenjem i priložen uz Zahjev za odobrenje projekta nijesu dozvoljene bez prethodnog odobrenja Ministarstva;
* Realizovana investicija će biti predmet kontrole narednih 5 godina;
* Neblagovremeno dostavljena dokumentacija se neće razmatrati.

**POTREBNA DOKUMENTACIJA UZ ZAHTJEV ZA ODOBRENJE PROJEKTA**

* Popunjen Zahtjev za odobrenje projekta;
* Fotografija štalskog objekta i prostora na kojem se planira vršiti izgradnja objekta za upravljanje stajnjakom ili nabavka tanka;
* Fotokopija lične karte podnosioca zahtjeva (nosioca gazdinstva);
* Ukoliko podnosilac zahtjeva nije jedini vlasnik imovine koja je predmet investicije, potrebno je dostaviti ovjerenu saglasnost svih suvlasnika ili članova kućne zajednice na planiranu investiciju;
* Skicu ili idejno rješenje sa jasno naznačenim dimenzijama, odnosno kubikažom objekta, sa detaljnim predmjerom i predračunom (tehnička specifikacija) planiranih radova za na izgradnji objekta;
* Posjedovni list – list nepokretnosti parcele na kojoj se planira investicija;
* Detaljna tehnička specifikacija za planiranu investiciju nabavke tanka za lagerovanje stajnjaka;
* Izvod iz veterinarske baze podataka;
* Uvjerenje o izmirenim obavezama po osnovu obavljanja poljoprivredne djelatnosti (doprinosi za pentijsko, invalidsko i zdravstveno osiguranje) nosioca poljoprivrednog gazdinstva, zaključno sa 30. junom 2021. godine, izdato od nadležne područne jedinice Uprave prihoda.
* Potpisana i pečatirana cjenovna ponuda, predmjer i predračun za planiranu investiciju koja će biti predmet odobravanja (ako su dostavljeni na stranom jeziku treba da budu prevedeni na crnogorski jezik – ovlašćeni sudski tumač).

**POTREBNA DOKUMENTACIJA UZ ZAHTJEV ZA ODOBRENJE PLAĆANJA**

* Popunjen Zahtjev za odobrenje plaćanja;
* Originalni dokaz da je kupljena roba, oprema ili usluga realizovana – plaćena od strane podnosioca zahtjeva i to: **ovjerena faktura** za kupljenu opremu/izvedene radove, **uplatnica i/ili ovjeren izvod iz banke** kojom se dokazuje prenos sredstava dobavljaču/izvođaču radova za nabavljenu opremu i/ili izvršene radove; a u slučaju kada je roba nabavljena iz inostranstvai **ovjeren swift** od strane banke i JCI-jedinstvenu carinsku ispravu;
* Garancija za kupljenu opremu (za tanke za lagerovanje stajnjaka).

**NAČIN PODNOŠENJA ZAHTJEVA ZA ODOBRENJE PROJEKTA**

Obrazac Zahtjeva za odobrenje projekta i obrazac Zahtjeva za odobrenje plaćanja za upravljanje stajskim đubrivom za 2022. godinu mogu se preuzeti na internet stranici Ministarstva poljoprivrede, šumarstva i vodoprivrede ili u kancelarijama Direkcije za savjetodavne poslove u oblasti stočarstva.

Popunjene obrasce Zahtjeva sa pratećom dokumentacijom dostaviti **isključivo** putem pošte, na sljedeću adresu:

Ministarstvo poljoprivrede, šumarstva i vodoprivrede

Direktorat za ruralni razvoj

**po Javnom pozivu za dodjelu sredstava podrške za upravljanje stajskim đubrivom za 2022. godinu**

Rimski trg br. 46, 81000 Podgorica

Informacije u vezi sa ovim Javnim pozivom mogu se dobiti putem telefona:

020/482-176

Trajanje Javnog poziva je od 21.03 do 30.04.2022. godine.

Javni poziv će se završiti prije 30.04.2022. godine ukoliko se utroše sva sredstva predviđena mjerom 2.2.4 Podrška upravljanju stajskim đubrivom.

U slučaju da se predviđena sredstva utroše prije 30.04.2022. godine, Ministarstvo će obavijestiti javnost o završetku Javnog poziva.

Obrada primljenih zahtjeva, kontrola i odlučivanje po pristiglim zahtjevima će se vršiti u toku trajanja Javnog poziva.

**PROCEDURA REALIZACIJE**

Ministarstvo poljoprivrede, šumarstva i vodoprivrede formiraće Komisiju za dodjelu sredstava podrške, koja će sprovesti administrativnu kontrolu podnesenih zahtjeva i kontrolu na licu mjesta. Na osnovu Odluke Komisije o prihvatljivosti zahtjeva, korisnici čiji zahtjevi budu prihvatljivi za podršku dobiće Rješenje o odobrenju projekta za investicije za dodjelu sredstava podrške za upravljanje stajskim đubrivom za 2022. godinu, na osnovu dostavljenih predračuna (koji su predmet odobrenja).

Realizacija investicija od strane korisnika može početi tek po donošenju Rješenja o odobravanju projekta.

Krajnji rok za završetak cjelokupne investicije i podnošenje dokumentacije za isplatu je **30. septembar 2022. godine**.

Nakon prijema Zahtjeva za odobrenje plaćanja, Komisija će sprovesti administrativnu kontrolu podnesenih zahtjeva i kontrolu na licu mjesta. Po obavljenoj kontroli realizovane investicije na licu mjesta, Komisija će pripremiti Izvještaj o obilasku sa foto-zapisom, na osnovu kojeg će odlučiti o odobrenju isplatu podrške. Odobreni iznos podrške će biti isplaćen na žiro-račun korisnika. Ne postoji mogućnost prenošenja investicije u narednu godinu.

**Kontakt informacije:**

|  |  |
| --- | --- |
| **Mjesto** | **Kontakt telefon** |
| Ministarstvo poljoprivrede, šumarstva i vodoprivredeDirektorat za ruralni razvoj – Podgorica | 020/482-176020/482-150 |
| Direkcija za savjetodavne poslove u oblasti stočarstva |
|  Podgorica | 020/265-337 |
|  Bar  | 030/312-965 |
|  Nikšić  | 040/212-012 |
|  Berane  | 051/233-301 |
|  Bijelo Polje | 050/487-009 |
|  Pljevlja | 052/353-505 |